# Belvárosi Általános Iskola (Makó)

### A Wikipédiából, a szabad lexikonból.

A Belvárosi Általános Iskola Alapfokú Művészetoktatási Intézmény és Logopédiai Intézet (röviden Kálvin vagy Belvárosi) állami általános iskola Csongrád megyében, Makó városában a Kálvin téren. Az iskola jelmondata, mottója DOCENDO DISCIMUS, vagyis Tanítva tanulunk. Az iskola ősét Szegedi Kis István alapította 1545-ben. A protestáns gyülekezeteket látta el református lelkészekkel és tanítókkal, mindezt a török idők alatt. Ennek a kései eredménye, 1686-ban a török a város felégetésekor ezt az iskolát is a földdel tette egyenlővé. 1713. a következő jeles dátum történetében. Általános (elemi) oktatási céllal újjáépül romjaiból. 1812-ben a művet befejezendő felépült a „Nagy Oskola”.

A Tanácsköztársaság idején neve Kun Béla Általános Iskola lett. A tanácskormány lemondása után visszavette a Kálvin Utcai Általános Iskola nevét, melyet egészen a Bartókkal való egyesítésig használt.

## [szerkesztés] A címer

Az iskola címere, annak teljes heraldikus szimbolikájával.

"Az iskolát jeleníti meg a Bagolyvárnak nevezett épületre utaló címerkép. A bagoly ugyanakkor a tudomány, a bölcsesség szimbóluma. A zenei, művészeti képzést a három lant jeleníti meg. A három kagyló a matematikára utal, emellett az iskolának azt a felelősségét szimbolizálja, hogy a gyermekekben szunnyadó tehetséget /igazgyöngy/ felismerje és kiteljesítse. A tökéletesség körébe rajzolt iránytű az élet és tudás jelképe, az irány és az identitás megvalósításának eszköze. A fáklya a tűz megújító erejére utal, emellett a bölcsesség /Prudentia/ attribútuma. Az iránytű és a fáklya a Comeniusi-elvek, a minőségbiztosítás fontosságára utalnak. A címer vörös és kék színei Makó város zászlaját idézik." www.kalvin.mako.hu

## [szerkesztés] Az iskola részei: Kálvin épület és története

Az ún. régi épület a 19. században.
Az ún. régi épület ma.

A legnagyobb egysége az iskolának a kálvin téri Református Ótemplom melletti épületegyüttes. Igen vegyes komplexum, mely a Bagolyvártól a modern Új Épületig foglalja magában az építészeti stílusokat. A legrégebbi egysége a Bagolyvár névre hallgató, Makó legrégebbi emeletes épülete. Klasszicizálódó stílusban épült kb.: 180 éves, pincével és padlással rendelkezve. Ma is folyik benne oktatás, a felső emelet a nyelvi labornak, nyelvi termeknek (német, angol) ad helyet, illetve a délutáni hittan szakkörnek és egyéb délutáni elfoglaltságoknak. Az alsó részben a diák, s tanár ebédlő, beljebb a konyha. Lépcsőháza nemrég új, festett korláttal lett felujjítva, s külső fala is újra lett meszelve. A 80 éves ún. Régi épület, a régi Bethlen Internátus épülete ad helyet a matematika, illetve magyar szaktantermeknek, könyvtárnak, tanárinak, média-énekteremnek. 2006-os évben az évben a terem modernizálására került sor, projektor, vetítő, vetítővászon került fel, a felső ablakokra pedig sötétítők. A legfiatalabb, az Új épület, 1982-ben épület. Alsóbb évfolyamok oktatása folyik itt, illetve alsó emeletén technika szaktantermek, kazán és öltözők. A Kálvin téri részhez tartozik még: 2 (kis- és nagy) tornaterem, sportpálya, salakkal fedett futópálya, 2 ugrópálya, melyek közül az egyik 2005-ben lett újratéglázva.

## [szerkesztés] Az iskola részei: Bartók épület és története

A Bartók épület (2006)
A Bartók épület udvara, szemben a zenei épülettel. (2006)

1997-ben lett az iskola része, bővítve az akkori nevet a Művészetek Iskolája véggel. Az épület 1880-ban emeltetett polgári leányiskolaként. Annak megszűnése után Szegedi Utcai Általános Iskola néven folytatódott az alapfokú oktatás. Fordulópontot jelentett 1958-ban Bolaman Dénesné zenetanárnő által, mikoron elindult az első ének-zenei tagozat, mely a mai napig jellemzi az iskola ezen épületét. Így nőhette ki magát az iskolakomplexus ma második legnagyobb egységévé. Áll a főépületből, mely a klasszicista stílus elemeit őrzi magán, hol a délelőtti képzés folyik. Megtalálható itt, könyvtár, szaktantermek, kórusterem és sok más képzési helyiség. A terület másik oldalán a délutáni hangszeres képzésnek helyet adó épületek foglalnak helyet. Egy- egy szakterem folyosóval összekapcsolva az ebédlővel alkotja a másik épületét. Itt megtalálható a hangszeres képzés igen széles skálája, s zenekarok gyakorlási helyei is. Az iskola ezen épületegyütteséhez tartozik még egy tornaterem, egy focipálya és egy hajó alakú homokozó.

Az iskola Bartók épülete ad helyet a kulturális életnek és ünnepi megemlékezéseknek az iskolában.

## [szerkesztés] Az iskola részei: Tagintézmények

2005-ben több környéki iskola került szárnyai alá. Ferencszállás, Királyhegyes és Klárafalva vidéki oktatási intézményei által a térség egyik legnagyobb iskolájává nőttük ki magunkat. Így a jelentős más falvakból, városokból idejáró tanulók mellett a tagintézményekben tanuló gyerekek is részesülnek a Belvárosi Általános Iskola Alapfokú Művészetoktatási Intézet és Logopédiai Intézet fényében.

## [szerkesztés] A nagy elődök

Az iskola régi tanulói között volt:

- Szirbik Miklós
- Tömörkény István
- Erdei Ferenc

## [szerkesztés] Külső hivatkozások

- Az iskola honlapja
- Makó város honlapjának oktatási részlege
- A vendégváró rövid Bagolyvári ismertetője
- Makó klasszicista épületei
- Az iskola 8/a osztályának honlapja

## [szerkesztés] Egyéb képek

A Napsütötte kisudvar
A kis tornaterem
A Bagolyvár másik oldala
A Régi épület virágudvara.
A lap eredeti címe "http://hu.wikipedia.org../../../b/e/l/Belv%C3%A1rosi_%C3%81ltal%C3%A1nos_Iskola_%28Mak%C3%B3%29_2a3e.html"

Kategóriák: Magyarország általános iskolái | Makó

##### Views

- Szócikk
- Vitalap
- Aktuális változat

##### Keresés

##### Más nyelveken

- English